หลบหนีตํารวจ แว้นต่างจังหวัด ชนกันเอง 2 ศพ
ส่วนในกรุงกวาดจับได้ ร้อยกว่ารายยึดรถ111คัน,เด็กแว้นเมืองสุพรรณบุรี รวมกลุ่มซิ่งท้านรกบนถนนสายเลี่ยงเมือง 357 ได้กลิ่นตำรวจเตรียมออกกวาดล้าง เร่งเครื่องหลบหนี โชว์ลีลานอนหมอบ แต่รถเสียหลักพุ่งชนประสานงาพวกเดียวกัน ขณะวิ่งย้อนศรกลายเป็นผีเฝ้าถนน 2 ศพ ส่วนรถพังยับเศษชิ้นส่วนกระจายเกลื่อน ผบก.จร.แถลงรวบเด็กแว้น 101 ราย ยึดรถ จยย. 111 คัน จับแอดมินเพจ จยย.ซิ่ง ซุปเปอร์เอ รถแรงเพื่อนไม่คบ นัดประลองความเร็ว,เด็กแว้นซิ่งท้ามัจจุราชชนประสางาขณะประลอง ความเร็วดับอนาถคาถนน 2 ศพ เปิดเผยเมื่อเวลา 23.05 น. วันที่ 14 ธ.ค. ร.ต.ท.บุริศร์ พระคง รอง สว. (สอบสวน) สภ.เมืองสุพรรณบุรี รับแจ้งเหตุเด็กแว้นขี่รถ จยย.ชนประสานงากัน มีผู้เสียชีวิต 2 ศพ เหตุเกิดบนถนนสายเลี่ยงเมือง 357 (สามเหลี่ยม-แยกมะเขือ) หมู่ 5 ต.ดอนโพธิ์ทอง จึงรายงานผู้บังคับบัญชาทราบตามลำดับชั้น จากนั้นรุดไปตรวจสอบพร้อมด้วย พ.ต.ท.ตะวัน วัฒนรังสรรค์ สวป. แพทย์เวรโรงพยาบาลศูนย์เจ้าพระยายมราชและเจ้าหน้าที่มูลนิธิเสมอกันกู้ภัยสุพรรณบุรี,ที่เกิดเหตุเป็นถนนคอนกรีตสี่เลน พบศพนายจิรายุทธ เอี่ยมสะอาด อายุ 18 ปี อยู่บ้านเลขที่ 20 หมู่ 6 ต.วังน้ำเย็น อ.แสวงหา จ.อ่างทอง เสียชีวิตคร่อมอยู่บนรถ จยย.ฮอนด้า เวฟ สีม่วง ทะเบียน ขลย 758 นครสวรรค์ สภาพด้านหน้าพังยับ ห่างไปเล็กน้อยพบศพนายปุรเชษฐ์ แสงทนง อายุ 16 ปี บ้านเลขที่ 55 หมู่ 7 ต.ตลิ่งชัน อ.เมืองสุพรรณบุรี นอนจมเลือดข้างรถ จยย.ฮอนด้า เวฟ สีน้ำเงิน-ดำ ทะเบียน 1 กฐ 6956 สุพรรณบุรี สภาพพังยับ และมีเศษชิ้นส่วนรถกระจายเกลื่อนถนน,พ.ต.ท.ตะวัน วัฒนรังสรรค์ สวป.สภ.เมืองสุพรรณบุรี เปิดเผยว่า ก่อนเกิดเหตุผู้ตายพร้อมกลุ่มเพื่อนเด็กแว้นประมาณ 10 คัน ขี่รถประลองความเร็วบนถนนสายดังกล่าววนไปมา โชว์ลีลาหวาดเสียวด้วยเทคนิคการนอนหมอบติดกับเบาะร่วมกับนักซิ่งรายอื่นๆ จนเกิดเสียงดังสร้างความเดือดร้อนรำคาญ ตำรวจ สภ.เมืองสุพรรณบุรี ร่วมกับหน่วยงานที่เกี่ยวข้อง เตรียมกำลังเพื่อออกกวาดล้างจับกุม แต่กลุ่มเด็กแว้นไหวตัวทันขี่รถ จยย.หลบหนี เมื่อถึงที่เกิดเหตุนายจิรายุทธ ขี่มาด้วยความเร็วสูง เป็นจังหวะเดียวกับนายปุรเชษฐ์ ขี่รถ จยย.ข้ามจุดกลับรถวิ่งย้อนศรมาในระยะกระชั้นชิดพุ่งชนประสานงาเข้าอย่างจัง เป็นเหตุให้ทั้งคู่เสียชีวิตคาถนน ส่วนเพื่อนร่วมแก๊งตกใจรีบหลบหนีไปจนหมด อย่างไรก็ตาม ตำรวจจะสอบสวนเพื่อหาสาเหตุอย่างละเอียด รวมถึงเร่งกวาดล้างกลุ่มเด็กแว้นต่อไป,ต่อมาเวลา 01.00 น. วันที่ 15 ธ.ค. ที่ลานหน้า บก.น.7 พล.ต.ต.นิธิธร จินตกานนท์ ผบก.จร. พร้อมเจ้าหน้าที่ร่วมกันแถลงข่าวจับกุมเด็กแว้น 101 ราย แบ่งเป็นผู้ใหญ่ 38 ราย เยาวชน 63 ราย ไม่พบสารเสพติดแม้แต่คนเดียว เจ้าหน้าที่จะแจ้งข้อหาเก็บดีเอ็นเอไว้เป็นหลักฐานและจะเรียกอบรมในวันที่ 17 ธ.ค.นี้ ที่ บก.สปพ.ต่อไป ทั้งนี้เจ้าหน้าที่ยังยึดรถ จยย.ได้ทั้งหมด 111 คัน แบ่งเป็น จยย. 95 คัน และรถบิ๊กไบค์ 16 คัน ทั้งหมดมีความผิดตามคำสั่ง คสช.ที่ 22/2558 เรื่องรวมกลุ่มขับขี่รถประลองความเร็ว และคำสั่ง คสช.ที่ 46/2558 เรื่องการใช้ยานพาหนะประลองความเร็วดำเนินคดีตามกฎหมายต่อไป นอกจากนี้ยังมีการตรวจสอบจับร้านแต่งท่อไอเสีย 30 ร้าน ยึดของกลางไว้ 4 รายการ จะแจ้งข้อหาเพิ่มเติมต่อไป,พล.ต.ต.นิธิธรกล่าวต่อว่า ทั้งนี้ทางตำรวจร่วมกับสำนักมาตรวิทยา และกรมควบคุมมลพิษได้ตรวจสอบรถจักรยานยนต์คันใหญ่ (บิ๊กไบค์) ที่มีท่อไอเสียเสียงดังเกินกว่าที่กฎหมายกำหนด (95 เดซิเบล) ตรวจทั้งหมด 60 คัน พบท่อไอเสียเสียงดังเกินกว่าที่กฎหมายกำหนด 25 คัน ออกคำสั่งห้ามใช้รถจนกว่าจะแก้ไขท่อไอเสียให้ถูกต้องเป็นเวลา 30 วัน หากไม่เปลี่ยนก็จะดำเนินการตามกฎหมายต่อไป ทั้งนี้ เจ้าหน้าที่ได้สาธิตการตรวจเสียงจากท่อไอเสียของรถให้สื่อมวลชนชมอีกด้วย,พ.ต.อ.นิธิธรกล่าวต่อว่าอีก นอกจากนี้ทางเจ้าหน้าที่ยังจับกุมนายพสิทธิ์ อินเขียว อายุ 25 ปีเจ้าของเพจ ซุปเปอร์เอ รถแรงเพื่อนไม่คบ มีผู้ติดตาม 500 คน เป็นเพจที่ 105 เพจดังกล่าวมีการเปิดเพจไลฟ์สดแชร์ข้อมูลนัดหมายเชิญชวนให้รวมตัวแข่งประลองความเร็ว ยังพบเยาวชนเข้าร่วมจำนวนมาก เจ้าหน้าที่แจ้งข้อหามีความผิดตามคำสั่ง คสช.ที่ 22/2558 เรื่องรวมกลุ่มขับขี่รถประลองความเร็ว และคำสั่ง คสช.ที่ 46/2558 เรื่องการใช้ยานพาหนะประลองความเร็วดำเนินคดีตามกฎหมายต่อไป
เด็กแว้นเมืองสุพรรณบุรี รวมกลุ่มซิ่งท้านรกบนถนนสายเลี่ยงเมือง 357 ได้กลิ่นตำรวจเตรียมออกกวาดล้าง เร่งเครื่องหลบหนี โชว์ลีลานอนหมอบ แต่รถเสียหลักพุ่งชนประสานงาพวกเดียวกัน
เด็กแว้น,หนีตำรวจ,ชนกันเอง,สุพรรณบุรี,ข่าวหน้า1